Home » Hoodie » Hockey Men's Winnipeg Jets Critical Victory Pullover Hoodie Sweatshirt - Navy Blue
Item Sku: 589738 Saterdagaand 31 Desember 2016, totsiens 2016!!!!
​Goeie naand almal: Hallo Kenya: Mostly fine overnight in the north, a few cloudy patches in the south-west and south-east with showers and a few thundershowers early evening…
Soos julle self sal kan sien is die verspreiding van storms baie swakker as die afgelope paar dae.. reeds redes vanoggend gegee… Op die foto sowel as op die reënval kaart dui ek aan waar daar ‘n klompie storms ontwikkel het. Net wes van Kuruman het daar sowat 4.2mm geval, 0.2mm by Dewetsdorp en sowat 1.8mm net noord van Parys (Vrystaat!) Sedert middernag 4.2mm by Satara geval… regtig bonus reën. Klompie weerstasies om Lesotho wys almal sowat 0.2 – 0.4mm, stofnat ten beste.. Die kolle wat ek aandui kan dalk nog ‘n klompie mm verskaf maar ek dink in meeste gevalle gaan die storms begin uitsterf…
Sou graag meer reën wou sien hier op die oujaar, al is dit net vir die mense wat klappers gaan skiet te verhoed.. lyk my ons gaan nie die jaar gelukkig wees nie.
2017 gaan in meeste gevalle droog en warm wees, veral die Kaap, maar hier van die 2de af kan dinge baie positief word vir storms oor die westelike dele van die land, en kan dalk net-net ‘n Kaapse draai maak, ek gee sowat ‘n 10% kans… vir die Kaap, en dan is daar koeler weer oppad vir die Kaap en selfs motreën in die oggend… dit is nou so 2-3 dae die nuwe jaar in….
Wel, dit is my laaste storie vir 2016, ek sal môre moet onthou om 2017 te gebruik…..
‘n Voorspoedige nuwe jaar vir een en almal, en mag daar sommer lekker reën val oor die hele land….
Saterdagoggend: 31 Desember 2016 Danspan reën!!! (Botswana)
​Goeie môre almal: Hallo Kenya: Sunny in the north, and a small area in the south-east. Over the rest of rest of the country cloudy patches and although there may be a few drizzle patches I do not see significant rain. The areas marked with green have a chance for a few afternoon and evening showers, and or thundershowers.
Daar is ‘n bolughoog wat inskuif oor SA wat die verspreiding van reën baie gaan inperk. Dit sê nou ook nie glad geen storms nie, net kleiner kolle en strepe as die afgelope paar dae. Dit het nog verlede nag voor 12 vm sowat 94mm voorgekom net suid van Danspan… dit is ‘n klomp water, teen gisteraand 7nm was dit 10mm en net voor 12, 94mm Mens kan amper se 1 duim reën per uur……vir 3 ure… Met ‘n swak koue front wat deur die suid-oos kus beweeg is daar net-net genoeg aanlandige vloei vir kolle mis oor die Transkei, ry versigtig as jy oppad is die gebied vanoggend. Die reënkolle wat no aktief is vanoggend het ek met groen aangedui ern dan liggroen vir gebiede waar daar ‘n goeie kans is vir storms later vanmiddag en vannag, Elias wys die Limpopo loop lekker sterk by Beitbrug, en met nog reën, veral aan die Botswana kant dink ek die vlak in die rivier kan nog styg. As ek reg onthou is daar nie ‘n dam gebou in die Limpopo nie, sekerlik meetwalle en keerwalle maar nie ‘n groot struktuur dam nie en loop suid van Xai-Xai noord van Maputo in die see in.. Elias is die waterman, hy sal beter kan verduidelik……
Die bolughoog wat nou oor die land inskuif bly gelukkig aan die beweeg en haak nie heeltemal vas nie, die manne daar by Upington wat met druiwe boer en nie reën op die druiwe wil hê nie, sal waar hulle kan oor die nuwe jaar moet pluk en pak… Dit word nou vinnig tyd vir die deel van die land se reënseisoen……
Hermann: Danspan se boodskap vanoggend!!
Hallo Sakkie. Ja die weerstasie se reen is selfde as hier by my huis so 90 mm . ons het gisteaand 12 uur gaan kyk hoe loop die stormwater vore en hulle was mooi vol die eerste keer die seisoen . klink my die hele pandamatenga het lekker reen gehad en ek gaan nou ry om te kyk by een reenmeter van on wat langs die grootpad staan, die ander sal bietjie moet wag vir sonskyn. Sal jou op hoogte hou wat hier gebeur en voorspoedige nuwe jaar vir jou en jou familie. Groete Hermann
Vrydagaand: 30 Desember 2016
​Goeie naand almal: Hallo Kenya: Mainly fine in the north overnight but there are a few spots in the south-west, south and south-east with showers and a couple of thundershowers..
Mopani en Satara het nog sowat 1-7mm gekry, moet na die reën van die afgelope tyd baie mooi wees oor dele van die Kruger Park. Daar is enkele los storms oor Gauteng maar tans nie meer as 5-10% van die oppervlakte van Gauteng nie, so buiten vir ‘n troos bui reën oornag kan ek nie op die oomblik meer as dit sien nie…. En jy het bietjie geluk nodig…
Donderstorms oor die oostelike dele van die Noord-Kaap ontwikkel wat strek tot die suid-Vrystaat met Dewetsdorp wat op 2mm staan. Die res is meestal net-net 0.2 – 0.4 baie grom in die weer maar tot nou toe min reën op die grond. Onthou nou net dat die weerstasies in die streek yl gesaai is… daar kan dus enkele kolle wees wat ‘n frats donderstorm kan kry met ‘n lekker klomp reën, die verspreiding is egter swak… Die weerstasie daar naby my vriend se plaas by Danspan (Botswana) staan op 33.2mm, die stasies net sowat 10-16 km suid van hom. Hy sal vroeg in die nuwe jaar vinnig aan die werk moet kom, en die dae wat hy nie reën kry nie om die klok moet werk, ek meen plant!!! Mielies is maar een item wat geplant word, daar is verskeie ander produkte wat ook aangeplant word. Daar het ook ‘n lekker 7.4mm uitgesak oor Lusaka (Zambië)
Net wes van Lime Acres (wes van Kimberley is daar 2 weerstasies, die een wys 8.2mm en die ander 4.8mm, nou nie woeste reën nie, maar verseker welkom, na die hitte van die afgelope tyd.
Sou graag meer reën wou sien, maar dit is soos die prentjie nou lyk, ek hoop Januarie 2017 maak op vir my minder as die norm reën in Desember, het sowat 66mm tot nou toe, waar my gem. Oor 45 jaar sowat 120mm is.
Dankie ook aan van julle wat Dankie sê vir dit wat hulle hier te lees kry elke dag… Onder comments…
Vrydagoggend: 30 Desember 2016
​Goeie môre almal: Hallo Kenya: I have spotted 0.2mm on the western border but other than that no rain. Sunny spots in the north, while mostly cloudy in the south. I have marked with green, areas that may see a few showers this afternoon and evening..
So ‘n effe reëntjie wat hier oor my getrek het vanoggend, was nou wel net 2mm, maar dit is 2mm meer vir die maand en verder weg van minimum van 61mm van verlede jaar, staan nou op 66mm en dit is 3de swakste reën hier by my in die Moot die afgelope 30 jaar. Wek het met groen en lig groen dele gemerk waar daar nog buie en selfs ‘n donderslag of twee kan voorkom vanoggend, maar ek dink nie dit sal lank hou nie. Die bolug projeksie lyk nie goed vir vandag nie, maar ongeag die swak bolug is daar nog steeds baie vog oor die noorde en ooste van die land, wat met die hitte van die dag vir ons storms kan maak, sal wel enkele storms wees.. Die oppervlakte trog is redelik sterk in die weste van die land en dit beteken temperature gaan baie skerp styg, met warm weer langs die suidkus en selfs baie arm in die Kaap. Dit is ‘n kombinasie van pre-frontale toestande oor die Kaap en die oppervlakte laag oor dier westelike binneland, en soos die koue front nader skuif aan die Kaap, so sal daar ;n kuslaag ontwikkel oor die George gebied, die wind sal dus aanvanklik noord-oos wees maar omswaai na suid-wes wanneer die kuslaag deur beweeg. Nie vreeslike reën totale oornag nie, net daar na Pontdrift se kant toe het daar sowat 3mm geval, so plus minus 10km suid van Pontdrift. Satara het 11.8mm gekry, en Mopani 1.0mm.. Die meeste ander plekke net enkele mm of druppels..
Dit is my storie vir nou, sal weer later vanmiddag kyk wat gebeur waar en opdateer…..,
Donderdagaand: 29 Desember 2016
.​Goeie naand almal: Hallo Kenya: Fine areas over the central and northern parts with a few cloudy patches in the west. A Few showers are falling in the south-west and then there is an isolated spot with rather heavy storms in the south-east….
Nelspruit het nou aangeskuif na 75.4mm, Witrivier, 87.8mm, Kaapschehoop 145.4mm, Barberton 55.20mm . Lydenburg 52.2mm. Naby Steelpoort is daar 2 stasies, die een wys 69.8mm en die ander een 20.8mm, sekerlik nie meer as 12km uitmekaar nie. In die Kruger Park staan Mopani nou op 32.0mm en Satara op 23.8mm. Dit is buitengewone baie reën oor ;n relatief klein gebied in ‘n kort periode. Passop vir riviere wat sterk afkom en vermy laag water bruens… Dit het ook begin reën in die Hoedspruit wat nou staan op 4.0mm en dan Phalaborwa op 12.6mm Magoebaskloof staan op 27.6 en Tzaneen op 21.0mm. Dit reën nog ligweg oor dele van die Laeveld en alhoewel ek nie weer swaarder reën verwag nie kan nog 5mm op ‘n alreeds nat oppervlakte dit laat lyk of dit nog baie reën. Die mooi band reën sit nou vanmiddag meer Ellisras se kant toe waar die totaal nou 26.6mm is. Dan reën dit baie naby aan my vriend se plaas in die noord-ooste van Botswana waar die totaal net suid van hom op sowat 6.2mm staan. Daar is ook ;n paar flenter storms oor die Vrysaat maar soos julle sal aflei is dit enkel, Senekal staan op 2.8mm. Die res van die neerslae is nie om oor huistoe te skryf nie… Skuus, het verger van Pietersburg wat staan op 22.8mm. Onthou dat met donderstorms kan daar altyd plekke wees met meer reën, en in dieselfde asem ook plekke met minder reën. Wat wel baie waar is, daar is verseker ’n klomp riviere en stroompies wat sterk loop in die Laeveld, bly weg van laagwater bruens….
Nie sleg vir so op die einde van die jaar nie, nou moet daar ook ‘n slag ‘n paar goeie storms weer oor Gauteng en die Vrystaat beweeg en ek bedoel die hele Vrysaat en die Oos-Kaapse binneland en sommer elders ook… !!!!
(Reënval soos vanaf middernag tot en met so plus minus 6nm.. stasies dateer elke sowat 7-10 minute op.. dit is as die Selfoon netwerke nie af is nie…)
Geniet die aand…..
Donderdag +- 9:30vm Moontlike Flitsvloede!!
​Mid oggend opdateer…
Nelspruit het nou aangeskuif na 68.6mm, Witrivier, 81.6mm, Kaapschehoop 140.0mm, Barberton 53.2mm . Lydenburg 46.2mm. In die Kruger Park staan Mopani nou op 31.0mm en Satara op 23.8mm. Dit is buitengewone baie reën oor ;n relatief klein gebied in ‘n kort periode. Passop vir riviere wat sterk afkom en vermy laag water bruens… Dit het ook begin reën in die Hoedspruit gebied. (Nog nie baie nie...)
Donderdagoggend: 29 Desember 2016
​Goeie môre almal: Hallo Kenya: Mainly sunny in the north and extreme south-east, the rest mostly cloudy but I do not think any significant rain,. The areas marked with green may produce some light showers this afternoon and evening…
Wow… Nelspruit staan op 62.6mm, Kaapschehoop op 132.2mm, Witrivier (by Nelspruit 76,2mm, Barberton 51.6mm , Lydenburg 39.8 en dan is daar ook mooi syfers oor die Kruger Park waar Mopani staan op 28.8mm en Satara op 19.8mm. Nelspruit het nou van middernag af amper PTA se maand totaal tot nou toe van 66mm, amper verby gesteek… Aan die totale kan mens sien dat daar verseker baie plekke erg onder water deurloop vanoggend, riviere gaan in vloed wees. Dit moet dadelik die rooi ligte laat flikker as jy oor ‘n laagwater brug wil ry waaroor water stroom. Dit hoef nie eers baie diep te wees nie, maar kan selfs jou 4X4 afspoel van die brug, moet dus nie kans neem nie. Dit is ook ‘n lekker groot vet kol met reën, nie ‘n enkele storm of twee nie, dit is oor ‘n groot gebied. Daar kan nog syfers uitkom wat baie meer kan uitwys dus as jou huis of plaas oorstroom is, volstoom werk om alles weer in orde te kry. Kleiner damme kan begin oorloop in tyd en kan bydra tot onverwagse water afloop, wees dus skerp… Dit is regtig buitengewone reën, ek sal probeer om later bevestiging te kry. Die foto wat ek altyd plaas van Afrika, verder af, wys egter die storms/buie oor die streek, en ek dink nie sowat 20 weerstasies gaan baie verkeerd wees nie… Op vanoggend se foto kan mens nog enkele kolle met reën sien oor die Kruger Park, van noord na suid.. Die ander kol met reën is oor suid-wes Botswana.
Ek dink dit is die eerste keer in bykans 30 jaar wat ek mis het hier by my vanoggend met beperkte sig, gewoonlik kry ons in PTA so bietjie mis in die oggende in Maart/April maar nie sommer in Desember nie…
Ry versigtig… Die geel lyn (ingetrek) is min of meer waar die vog front lê, en wat dit beteken is dat vanaf die lyn ooswaarts kan daar enkele storms ontwikkel vanmiddag en hoe verder oos hoe meer verspreid dal die storms wees, dit is dus nie onmoontlik dat dele in die Laeveld nog reën kan kry nie..
Wes-kaap: Daar is reeds 'n rooi kol oor die oostelike Overberg, dui op 'n hoë potensiaal van 'n vuur...
Hoop almal is veilig in die nat Laeveld…
Woensdagaand: 28 Desember 2016
​Goeie naand almal: Hallo Kenya: Mostly fine over the central and north parts, and I do out see any rain, but partly cloudy patches in the south.
Ek dink Shaun Pollock het toegang tot berge weer data… as hy dink dat Shane Warne goeie onspeelbare balle geboul het, moet hy dit met ten minste met 1 biljoen vermeenvuldig om by min of meer ‘n 80% voorspelling uit te kom. Die kolletjies storms oor PE voor middagete, was ook net beperk tot PE, min tot geen reën of storms oor die res van die aangrensende binneland nie. Ek het self gewerk in PE as ‘n jong weervoorspelller en die weer in die streek is uniek.. niks normaal nie… Dit kan vir 3 nagte en 3 dae aaneen reën maar dit gebeur net so elke 15-20 jaar. As ek reg onthou het ek al Maandag gesê daar is ‘n kans vir ‘n paar storms wat oor die stad kan beweeg, wel nou net ‘n 10-20% kans en verspreiding.. Dink hy moet sy aandag bepaal by die krieket en die voorspellers uitlos…. Reën is baie kosbaar, enige tyd van die jaar, ook enige tyd van die dag of nag… Die reën in en om PE het gewissel van 2.6mm (naaste weerstasie) en van die ander 9 weerstasies in ‘n omtrek van 60-90 km om PE het gewissel van 2.6mm (Patensie) tot 5.6 mm by Addo Nasionale Park.
Ek het deur die oggend 6.6mm bygekry na vroeër vanoggend se 2mm, en staan nou op sowat 66mm vir die maand en is nou verby verlede jaar se minimum vir Desember in 30 jaar, wat verlede jaar 61mm was. Oranjeville- Frankfort het geklim tot 41mm vanaf middernag en die reënband sit nou noord van PTA. Net noord van Hammanskraal het 20.8mm geval, Vaalwater distrik 23.6 – 35.6 mm met Ellisras (wes) 1mm. Ek Is Baie bly om te sien dat daar suid van Pongola 18.8 mm gereën het. Ek het op sosiale media gesien dat dit baie goed in die dorp gereën het…
Daar val nog buie reën in die Oos-Londen – Umtata gebied en dan is daar enkele los kolle storms met bietjie reën oor die Vrystaat (sien groen omkring) Dan is daar ;n enkele rooi kol in die noord-westelike hoek van Limpopo waar daar sommer ‘n lekker los tropiese bui/Donderbui voorkom.
Die algemene toestande is effe swakker vir môre maar daar is nog meer as genoeg vog dat daar met die hitte van die dag verspreide donderbuie kan voorkom.
Die volgende toets word in die Kaap gespeel en sommer nou lank voor die tyd kan ek sê dat daar op die 6 en 7de Januarie 2017 motreën kan voorkom in oggend. Indien toestande verander wat baie moontlik is sal ek dit vir Shaun aanpas… Lekker nuwe jaar vir jou ook meneer… hou jou by jou sport en moet nie altyd die weer blameer vir alles nie…. Weer is niemand se maat, nie, vra my ek werk met weer vir die afgelope 35 jaar en het op elke denkbare plek in die land gewerk en geleer…
Woensdagoggend: 28 Desember 2016
​Goeie môre almal: Hallo Kenya: Mostly sunny in the north and extreme south-east. I do not see any significant rain this morning, but expect a few showers this afternoon in the areas marked with green.
Die noordelike buitewyke van PE het 0.2mm gekry maar ek sien nie enige verdere druppels Summerstrand se kan toe nie. Kolle son met wolke hier en daar maar lyk of die manne sal kan speel. Sommer baie lekker gereën tussen Frankfort en Oranjeville waar daar sedert middernag 36.6mm geval het… Drie riviere (Vereeniging) wissel die reënval van 21.6mm, 11mm noord en 15.6mm suid. Die afloop van die dele beland in die Vaalrivier en behoort so klein bietjie te help by die Bloemhofdam… Kalbasfontein (oos van Fochville) staan op 30.4mm Dan is daar ‘n hele rits streke in noord-Wes wat lekker reën gekry het en Lichtenburg staan op 15.8mm Dan is daar ook ‘n band reën noord-wes van Welkom/Hennenman maar ek sien nog net 0.6 – 1mm.. Hoop dit word meer. Dealsville staan op 11.6mm Op die reënval kaart dui ek met donkergroen aan waar dit vanoggend redelik goed reën maar ek dink die storm/reën gaan begin krimp. Ek verwag egter herontwikkelling in die dele gemerk met rooi vanaf later vanmiddag en vannag. Net om te sê, nie vergeet van my vriend daar by Danspan nie, lyk of daar ook reën val vanoggend… Met die bewolkte toestande oor die sentrale en noordelike binneland het ek die maksimum temperature skerper afwaarts aangepas…
Nie vergeet van Oos-Londen nie, daar het ook ‘n paar mm geval aan die ooste kant van die lughawe en dan was daar weer gistermiddag ‘n lekker donderstorm met reën naby Cradock…
Wel, dit is vir nou my storie, geniet die dag….
Dinsdagaand: 27 Desember 2016
​Goeie naand almal: Hallo Kenya: Large parts of the country mostly fine but partly cloudy in the south and south-west, no rain that I can see…
Ek sien nog nie reën in die PE gebied nie maar daar is vannaand (oornag) ‘n beter kans vir ‘n paar buie, selfs donderbuie. Postmansburg, Beeshoek se kant toe, het daar 5mm geval, Druppels in Bloemfontein en die beste reën vir die dag sover is Vryheid met 15.6mm (tot so 17:45) Dan was daar ook ‘n redelike bui na Iswepe (Piet Retief distrik) se kant toe met 14.2mm. Talle plekke oor die westelike en suidelike binneland met stofnat buie van 0.2mm 0 1.0mm. Oos-Londen (oos) het darem net-net beter gedoen met 2.4mm wat beter is as stofnat… Op die foto kan mens die streke sien wat beter reën gekry het, het dit ook met groen omkring. Daar is tans heelwat goeie kolle reën oor noord Namibië en dan sommer heelwat kolle met goeie reën oor Botswana. Nou hoop ek die bande en kolle brei uit na die noord Vrystaat en Gauteng oornag.. die bolug stuur-strome dui aan dat dit moontlik is… Buiten vir een onmeetbare vlaag reën hier by my in die Moot so 10uur vanoggend geen verder neerslag nie….
Vir my vriend daar in Vryheid is dit baie lekker reën, maar dit was net een kol reën (praat nie van 1mm of minder nie) en as dit so kol-kol reën gaan die dam nie vol word nie….
Was vandag heelwat warmer oor die noordelike binneland waar dit aan die koue kant was die afgelope 2 dae… lyk my ons is oppad terug na die 30’s toe, al wat dit kan stop is ‘n paar donderstorms môreoggend…. Ons mag mos maar wens, en gebed help ook…..